মন্ত্রী বলেন, ‘‘মুখ্যমন্ত্রী মমতা বন্দ্যোপাধ্যায় নির্দেশ দিয়েছেন, রাজ্যের কোথাও অব্যবহৃত কৃষিজমি ফেলে রাখা যাবে না। চাষের কাজে উন্নত প্রযুক্তি ব্যবহার, কৃষকদের বিকল্প চাষে উৎসাহ দিতে কৃষি দফতর তৎপর।’’ মন্ত্রী আরও জানান, জমিতে জৈব সারের ব্যবহার বাড়াতে কৃষি দফতর আলোচনাসভা থেকে সচেতনতা শিবিরের আয়োজন করছে। অব্যবহৃত কৃষিজমি ব্যবহার করার জন্য দফতরের অধীন কৃষি খামারগুলিকে বেছে নেওয়া হয়েছে। রাজ্যের বিভিন্ন কৃষি খামারের অব্যবহৃত জমিতে আনাজ, ফল চাষ করা হচ্ছে। রামপুরহাট ২ ব্লকের কৃষি খামারে ১০ কাঠা জমিতে ফুলকপি, বাঁধাকপি, শাক চায করা হয়েছে। তা করা হয়েছে সম্পূর্ণ জৈব পদ্ধতিতে। পরীক্ষামূলক ভাবে ওই চাষে উৎপন্ন আনাজ বিক্রি করে পরবর্তী চাষের ব্যবস্থা করা হবে।